Underskuddene akkumuleres i den offentlige nettogæld. Danmarks offentlige nettogæld som andel af BNP nåede sit højeste niveau nogen sinde i 1998, hvor den udgjorde ca. 35 % af BNP. De stadige overskud reducerede derefter gælden, og i 2007-10 havde den offentlige sektor i stedet en finansiel [[nettoformue]]. I 2011 gjorde underskuddet på saldoen dog, at Danmark igen fik offentlig nettogæld (på 3 % af BNP), og i 2012 udgjorde nettogælden 7 % af BNP.<ref>{{Cite web |url=http://www.dst.dk/pukora/epub/Nyt/2013/NR196.pdf |title=Nyt fra Danmarks Statistik nr. 196, 2013: Formuen over for udlandet blandt de højeste i EU. |access-date=19. juni 2013 |archive-date=19. maj 2013 |archive-url=https://web.archive.org/web/20130519074856/http://www.dst.dk/pukora/epub/Nyt/2013/NR196.pdf |url-status=ok }}</ref> Ved udgangen af 2017 var nettogælden dog næsten forsvundet igen, idet den udgjorde 1,3 pct. af BNP.<ref name=nyt>[http://www.dst.dk/pukora/epub/Nyt/2018/NR126.pdf Nyt fra Danmarks Statistik nr. 126, 2018:  Fortsat fald i den offentlige finansielle nettogæld. Offentliggjort 23. marts 2018.]</ref> Når nettogældens andel af BNP kan blive mindre, selv i år, hvor der er underskud på saldoen, hænger det dels sammen med, at BNP også vokser hvert år, og dels skyldes det, at nettogælden også påvirkes af positive omvurderinger af de offentlige aktiver (f.eks. [[aktie]]r i forskellige offentligt ejede [[virksomhed]]er), som ikke påvirker den offentlige saldo, men alligevel forventes at give et systematisk positivt bidrag til de offentlige finanser.<ref name=altandetlige>{{Cite web |url=http://altandetlige.dk/blog/poulschou/sammenhaengen-mellem-offentlig-saldo-gaeld-739 |title=Sammenhængen mellem offentlig saldo og gæld. Blogindlæg på www.altandetlige.dk. Offentliggjort 6. marts 2018. |access-date=23. marts 2018 |archive-date=29. marts 2018 |archive-url=https://web.archive.org/web/20180329084309/http://altandetlige.dk/blog/poulschou/sammenhaengen-mellem-offentlig-saldo-gaeld-739 |url-status=ok }}</ref>
Politik